Sarja sisältää dramatisoituja kohtauksia.
Joitakin tapahtumia tai henkilöitä on muutettu.
Tämä kolmiosainen sarja ja sen jokainen jakso -
tulee katsoa ja ymmärtää koko sarjan sisällön puitteissa.
Tervetuloa BBC:n kuuden uutisiin.
Kovan painostuksen ja kansan kiukun jälkeen -
salakuunteluskandaalissa -
News of the World, maan suurin sanomalehti,
ilmoitti sunnuntainumeron -
olevan viimeinen.
Salakuunteluväitteitä tutkiva poliisi -
käy paraikaa läpi -
4 000 mahdollisen uhrin nimeä.
Olen todella järkyttynyt tästä.
Murhan ja terrorismin uhrien puhelimia on salakuunneltu.
Se on häpeällistä.
Pidätettiin -
päätoimittajia, johtajia ja toimittajia,
jotka liittyivät juttuun.
Kaikki ahdistelivat meitä,
vaikka olimme tehneet upeaa työtä -
ja napanneet konnia.
Meistä tuli sen jutun konnia.
Se on moraalitonta,
ja te olette moraalittomia.
Lehdistönvapauden käsite -
on harhautusta,
kun myytte lehtiä juoruilla.
Piiloudutte sen taakse.
Täyttä soopaa.
KIITOS & HYVÄSTI
Tämä kuvattiin eilen Wappingissa,
kun henkilökunta hyvästeli lehtensä ja työpaikkansa.
Muistan kuulleeni News of the Worldin lopettamisesta.
Olin iloinen,
kun näin sen loppuvan.
Minä kuvittelin -
heidän toimituksensa,
sen tyhjät tuolit ja työpöydät.
Ajattelin: "Upeaa."
Arvelin sen olevan Mazher Mahmoodin loppu.
Ei se ollutkaan.
Mazher Mahmoodin eli Feikkišeikin oikeudenkäynti -
alkoi tänään Old Baileyssa.
Se oli niin uskomatonta, että sen uskoi.
Se ei voi olla valetta.
Hän on salannut henkilöllisyytensä jo 30 vuoden ajan.
Nimettömyys ja salailu -
olivat hänen toimintansa avain.
Tämä "soluttautumisen kuningas" -
saapui oikeuteen joka päivä hiihtopipo päässään.
Hän oli häikäilemätön, epärehellinen -
ja armoton henkilö.
Mazher Mahmood on ollut monen jymyuutisen takana.
Niitä ovat muun muassa sopupelit kriketissä -
ja Victoria Beckhamin sieppaussuunnitelma.
Maz esitti hahmoa,
jolla oli rajattomat varat -
ja jonka rahoista voisi saada osan.
Inhottaa myöntää se.
Hän on työssään erittäin taitava.
THE SUN ILMESTYY HUOMENNA.
HELMIKUU 2012
The Sun on Sunday ilmestyy ensimmäistä kertaa viikonloppuna.
News of the World lopetettiin heinäkuussa -
salakuunteluskandaalin jälkeen.
Rupert Murdoch ei pitänyt siitä,
ettei hänellä ollut sunnuntailehteä,
sillä hän uskoi sellaisen suosioon.
Siten syntyi The Sun on Sunday.
Sen piti olla täysin erillään News of the Worldista.
Ensimmäinen sunnuntain Sun. Mitä sanotte?
Mazher tunnettiin selviytyjänä.
Häntä ei syytetty salakuuntelusta -
eikä häntä liitetty skandaaliin,
joten hän pääsi mukaan The Sun on Sundayhin.
Kun News of the World loppui, tapahtui suuri muutos siinä,
miten lehdistöön suhtauduttiin.
Juonittelua siedettiin paljon vähemmän,
ja toimittajien piti olla varovaisempia.
Mazher Mahmood ei kai vain välittänyt.
The Sunissa -
hän yritti päästä taas "soluttautumisen kuninkaaksi".
Hän halusi julistaa: "Minä olen palannut.
Katsokaa tätä."
Kun hän aloitti siellä, hänellä oli varmasti paineita -
hankkia suuri juttu nopeasti,
sillä hän yritti aina todistaa taitonsa.
Ja viimeisin juttu ratkaisee.
Hänellä oli aina suuria juttuja,
joten sen piti olla suurempi.
Teen virheitä Joista oppia saan
Sillä oon nuori
Oon nuori
Anteeksi etten lopeta
Koska oon nuori
Oon nuori
Tulisa oli poptähti.
Hän oli tv-julkkis,
joka tunnettiin -
X Factorin tuomarina.
Tulisa!
Voi ei, Tulisa!
Hän oli tv:ssä lauantai-iltaisin -
parhaana katseluaikana.
Pidin hänestä,
ja tyttäreni ja minä pidämme edelleen N-Dubzista.
Viihdeala voi olla raakaa.
Tulisa vahvisti huhut siitä,
että hän lähtee X Factorista.
Hei, Tulisa.
Tulisa oli juuri jättänyt X Factorin,
mikä teki hänestä mitä luultavimmin haavoittuvan -
ja ihannekohteen.
TOUKOKUU 2013
Kaksi elokuvatuottajaa otti minuun yhteyttä.
TULISAN ÄÄNI
He halusivat minut -
Bollywood/Hollywood-tuotannon päärooliin.
Minulle tarjottiin noin 3,5 miljoonaa.
Se oli kuin toteutunut unelmani.
Maz oli taitava...
VASTAAVA PÄÄTOIMITTAJA
...tutkiva toimittaja.
Hänellä oli taito ymmärtää -
tilanne,
laatia suunnitelma päämäärää varten -
ja nopeasti -
laatia keinot -
kaiken saattamiseksi yhteen.
Feikkišeikin aikakausi oli ohi,
sillä hänestä tiedettiin -
ja kirjoitettiin.
Hänen piti muuttaa hahmonsa.
Hänestä tuli -
menestynyt Bollywood-tuottaja.
Kun näin kuvamateriaalin, ymmärsin heti,
että se oli tyypillinen ansa.
Kaikki oli suunniteltu tarkasti.
Jopa se, missä Tulisa istui,
sillä hän oli suoraan piilotetun kameran edessä.
Haluamme tarinaan englantilaisen tytön.
Sellaisen...
-Onko tyttö yläluokkainen... -Ei ole.
Saadakseen haluamansa -
hänen piti heijastaa edessään istuvan ihmisen -
haaveita.
Maz oli hyvin uskottava.
Hän tarjosi alkoholia -
ja tarjosi Tulisalle koko maailman.
Kuvista näkee Tulisan innostuksen.
Haluamme...
-Osaan cockney-korostuksen. -Jonkun,
joka on alhaista syntyperää.
-Niin. -Hienoa.
Jo etukäteen.
Mahmood oli hieman pulassa,
sillä Tulisa ei ollut tehnyt mitään laitonta.
Mazher oli kuitenkin sinnikäs -
ja sai tarinansa aina jollakin keinolla.
Mikään ei häirinnyt,
jos hän kävi hyvän aiheen kimppuun.
Hän ei hikoillut,
vaikka tilanne oli joskus hankala.
Hän oli päättäväinen.
Hän otti yhteyttä viikon parin päästä -
ja kysyi, tunsiko Tulisa huumeiden myyjää.
Tulisa halusi tehdä vaikutuksen ja saada töitä.
Tulisa otti yhteyttä tuttuun -
ja käski tämän teeskennellä saavansa huumeita,
jotta Tulisa tekisi vaikutuksen.
Hänen tuttunsa hankki Mazille kokaiinia.
Se riitti lehtijuttuun.
YKSINOIKEUDELLA TULISAN KOKAIINIKAUPAT
Elämäni on pilalla.
Se on ohi.
Haluan elämäni takaisin.
He tuhosivat minut.
Näin ei olisi käynyt ilman heidän luomaansa tilannetta.
He järjestivät tämän.
Näin ei olisi käynyt ilman heidän toimiaan.
He tekivät tämän.
JOULUKUU 2013
Laulaja ja entinen X Factorin tuomari -
Tulisa Contostavlos -
astui oikeuden eteen huumesyytteiden takia.
Tulisan piti kulkea kuvaajien,
uutisryhmien ja toimittajien ohi mennessään sisään.
Häntä syytetään -
kovien huumeiden hankkimisesta toimittajalle.
Tulisa!
Minulla on lyhyt lausunto.
Tulisaa on syytetty vakavasta rikoksesta,
johon hän ilmoitti olevansa syytön.
Kuten on jo uutisoitu,
koko jutun on lavastanut -
Mazher Mahmood, joka tunnetaan nimellä Feikkišeikki.
Tulisa on viimeisin uhri niiden joukossa,
jotka ovat joutuneet ahnaiden lehtien uhriksi.
-Tulisa. -Olet rakas, Tulisa.
Muistan, kun luin Tulisan tarinan,
ja ajattelin meidän tehneen niin.
NEWS OF THE WORLDIN KUVAAJA
Se oli aivan sama, minkä Mahmood teki -
Emma Morganille.
Tarina on sama.
KIINNI JÄI!
Otsikko kirkui:
"Kolmossivun tytön huumehäpeä."
KOLMOSSIVUN TYTÖN HUUMEHÄPEÄ!
Kun näin Tulisan jutun,
tiesin, mitä oli tapahtunut.
Luin tekijän nimen,
ja siellä oli Mazher Mahmood vanhoine juonineen.
Halusin huutaa: "Hän teki minulle samoin -
monta vuotta sitten."
Yksityiskohdat olivat erilaiset,
mutta hänen tapansa toimia -
oli täysin sama.
Olen huomannut, että vaikka Mazherin ansoissa -
uhrit voivat olla hyvinkin erilaisia,
kaava oli silti sama.
Hän tyrkytti uhrille sitä,
mitä tämä halusi.
Hän tarjosi suurinta houkutinta -
ja tiesi heidän tarttuvan siihen.
Siten hän tuhosi heidät.
Minä lankesin -
Feikkišeikin sepitelmiin,
sillä sain elämäni tarjouksen.
Lensimme Lanzarotelle.
Kyse oli tärkeän kalenterin kuvauksista.
Saisin suuremman palkkion -
kuin koskaan aiemmin.
Hän pyysi minulta kokaiinia.
Minua huijattiin.
Hän rohkaisi siihen niin kovasti, että luulin -
menettäväni työtarjouksen, jos kieltäytyisin.
Hän pyysi hankkimaan kokaiinia -
Billy-nimiseltä tyypiltä.
Billy osti kokaiinin. Maksoimme hänelle.
Mazher Mahmood maksoi sen -
edustuskuluista.
"Entä jos laitamme sen lehteen?" Mikä vitsi.
"Ei haittaa.
Ostimme kokaiinin Emmalle.
Hyvä idea."
Annoimme kokaiinin hänelle.
Kaikki muut saivat maksun, Emman ura tuhottiin.
MALLIN KOKAIINIYLLÄTYS
Hän pysäytti urani juuri silloin,
kun aloin menestyä.
Urani ei toipunut siitä.
SEURAPIIREJÄ JA HUUMEITA
Minä itkin itkemästä päästyäni -
ja pelkäsin, mitä vanhempani sanoisivat.
Muistan...
Anteeksi.
Muistan, kun soitin isälleni.
Hän sanoi:
"Tarvitsetko apua?
Onko sinulla huumeongelma?
Me autamme sinut kuntoutukseen."
Hän oli minusta huolissaan.
Kielsin sen.
Hän sanoi: "Voit kertoa siitä."
Tajusin isänikin uskovan sen.
Ja sen jälkeen kaikki...
Kaikki meni pieleen.
Sain lopulta potkut -
erään toisen jutun takia ja riitaannuin Mazin kanssa.
Säälin Emmaa.
Se tuntui kurjalta.
Minä olin tehnyt sen,
ja se tuntui kurjalta.
Jos oma isäni mietti, oliko juttu totta,
miten ääneni voisi voittaa -
News of the Worldin äänen?
En pärjää kuudelle miljoonalle ihmiselle,
jotka lukevat minusta.
Hän olisi passittanut minut vankilaan.
Onneksi se tapahtui Espanjassa, eikä kotimaassa.
Olisin voinut päätyä Lontoossa oikeuteen.
Laulaja Tulisa Contostavlos -
joutuu heinäkuussa oikeuteen huumesyytteen takia.
Sain kuulla Tulisan pidätyksestä.
TULISAN ASIANAJAJA
Seurasin tarinaa.
Olin N-Dubzin fani.
Lapseni olivat silloin nuoria,
ja katsoimme X Factorin joka lauantai.
Ja sitten yhtäkkiä -
Tulisan manageri soitti toimistooni.
Se hieman hirvitti minua.
Jännitin Tulisan tapaamista.
Sinulle järjestettiin ansa.
Se ei riitä puolustukseen rikossyytteen kohdalla.
Mutta tuomari -
pystyy keskeyttämään käsittelyn,
jos hänen mielestään -
rikos oli Mahmoodin järjestämä.
Käytämme apuna tapauksesi yksityiskohtia -
ja sitä, että houkuttimena -
oli 3,5 miljoonaa puntaa -
tärkeästä elokuvaroolista,
jolla sinua houkuteltiin.
Olipa houkutin mikä hyvänsä...
MAZHER MAHMOOD V. 2011
...ihmisiä ei voi houkuttaa rikokseen.
Yleinen käsitys kuitenkin on,
että suuren houkuttimen takia -
itse rikos tapahtuu.
Halusin jutun,
kuten kuka hyvänsä.
Se oli jännittävä tilaisuus,
mutta se herätti samalla huolta, sillä Mahmood vaikutti -
pysäyttämättömältä.
Tutkimme Mahmoodin aikaisempia juttuja.
Sain sen käsityksen,
että kyseisen toimittajan -
työtapoihin ei ollut luottamista.
Syytettyä oli houkuteltu -
Mahmoodin ja apurien toimesta.
He loivat ja synnyttivät rikoksen,
jonka he väittivät olevan yleisen edun mukaisesti -
syytteen arvoinen.
Yleinen etu koskee moraalittomia tekoja.
MAZHER MAHMOOD V. 2011
Rikollisia toimia, tekopyhyyttä, huijauksia.
Jokainen tutkimastani 500 jutusta -
täyttää mielestäni yleisen edun määritelmät.
Kun Maz sai -
suuria jymyjuttuja,
lehtiä myytiin roppakaupalla.
Maz suolsi juttuja jatkuvasti.
Häntä arvostettiin.
Jonkun piti vahtia häntä,
jotta hän pysyi ruodussa keskittyessään juttuun -
mitään muuta näkemättä.
Vain sillä oli väliä,
että hän sai seuraavan jymyjutun.
KESÄKUU 2014
SYYTTEEN KUULEMINEN
-Tulisa. -Tulisa.
Tulisan jutun kuulemisessa -
väitimme, ettei tapaus kuulu oikeuteen.
Sanoimme, että Mahmoodin käytös oli kohtuutonta -
ja että todisteet oli saatu valheilla,
petoksella ja vääristelyllä.
He perustelivat ansan sillä,
että heillä oli muka tietoa -
Tulisan toiminnasta huumemyyjänä.
Halusimme nähdä todisteet -
tai kuulla, keneltä ne oli saatu.
Emme saaneet mitään.
Suuri osa Tulisan juttua kuului muka lähdesuojan piiriin.
Siinä olivat Daavid ja Goljat vastakkain.
Se tuntui joskus ylivoimaiselta.
Vietin yhden yön työhuoneessani.
Tein töitä noin aamuviiteen ja nukuin tunnin verran.
Kävin ostamassa uuden paidan ja lähdin oikeussaliin.
Mutta oli selvää,
että olimme vaikeassa asemassa alussa.
Hän näki enemmän vaivaa...
Tiedän tämän kokemuksesta.
Hän uurasti enemmän -
oikeudenkäynnin eteen -
kuin alkuperäisen lehtijutun eteen.
Sillä tuomio itse asiassa -
oikeuttaisi hänen journalisminsa.
Mahmood ja hänen ryhmänsä -
olivat mahdollisimman hankalia.
Yritimme saada lausunnon erittäin tärkeältä todistajalta,
hänen kuskiltaan Alan Smithiltä.
He loivat esteitä.
Ensimmäisellä kerralla,
kun Tulisa ja Mahmood tapasivat,
Tulisalle tarjottiin kyyti kotiin -
Alan Smithin kyydissä.
Tulisa kertoi huumeiden vaikutuksesta läheisiinsä -
ja selitti vastustavansa huumeita sen takia.
Smith kuuli hänen sanovan niin.
Valitimme heidän vastahakoisuudestaan,
ja he antoivat häneltä lausunnon.
Siinä Smith sanoi,
että Tulisa sanoi olevansa huumeita vastaan -
palatessaan hotellilta kotiin.
Se oli tietenkin huikea hetki.
Meillä oli lausunto,
joka puolsi Tulisan tarinaa.
Pidin sitä kallisarvoisena.
Vuorokauden sisällä -
Alan Smith muutti sen osan lausunnostaan.
Hän oli kuulemma tehnyt virheen.
Valitimme siitä entistä voimallisemmin,
mutta tuomari sanoi:
"Todistaja sanoi niin.
Valamiehistö saa harkita tätä aikanaan."
Se jäi siihen.
Muistan ajatelleeni:
"En tiedä,
miten käännän tämän voitoksi."
HEINÄKUU 2014
Pelkään itseni puolesta.
Pelkään sitä.
Tuomioistuimeen saapuminen -
herätti valtavaa ahdistusta...
OIKEUDENKÄYNTI
...jännitystä, stressiä ja traumoja.
Ei epäilystäkään.
Juttu olisi vaikea voittaa.
Syyttäjän väitteet olivat suoraviivaisia.
Tulisa oli huumekauppias.
Hän oli ilmaissut selvästi -
halukkuutensa huumeiden hankintaan -
ja järjestänyt onnistuneen huumekaupan.
Ja Mazher Mahmood oli kokenut tutkiva toimittaja.
Hän oli paljastanut jutun,
jonka käsittely palveli yleistä etua.
Tulisaa uhkasi mahdollisesti -
1,5 - 3 vuoden vankilatuomio.
Tilanne ei vaikuttanut hyvältä oikeudenkäynnin alussa.
Menimme oikeustalon huoneeseen,
ja näin Tulisan murtuvan ensimmäistä kertaa.
ASIANAJAJIEN NEUVOTTELUHUONE
Hän itki ahdistuneena ja sanoi:
"Tuomari on meitä vastaan.
Me häviämme, ja joudun vankilaan.
Emme onnistu. Tämä on ajanhukkaa."
Hänen elämänsä oli romahduksen partaalla.
Ajattelin: "Olen samaa mieltä.
Uskon meidän häviävän."
En sanonut niin, mutta oli vaikea teeskennellä muuta.
Kun kuulin Tulisasta,
tiesin, millaista kärsimystä -
hän joutui kokemaan.
JODIE KIDD MALLI JA JUONTAJA
Turhautuminen, petos ja muut asiat -
palautuivat mieleeni,
kun taas yksi ihminen -
joutui sen miehen uhriksi.
JODIELTA SAA KOKAIINIA
Kun näin jutun ensimmäistä kertaa,
se oli kuin...
YKSINOIKEUDELLA!
Hätäännyin täysin.
Olin typeryyttäni langennut ansaan.
Totta kai minä soitin sen puhelun jossain vaiheessa.
Tiedän, miten he -
johdattelivat minut niihin keskusteluihin.
Miten he manipuloivat asioita.
Tiedän, mihin he alentuivat.
Menestyin mallina vuonna 2007.
Olin noin 27-vuotias.
Veljeni Jack pelasi hevospooloa ammattilaisena.
Muistan, kun hän sanoi: "Minua lähestyi -
hyvin rikas šeikki, joka asuu Dubaissa."
He tapasivat Jackiä kuukausien ajan.
Jack sanoi: "Hän haluaa tilaisuuden,
jossa on hevospooloa ja muotitapahtuma.
Hän pyytää sinua konsultiksi muotiasioissa -
ja muotinäytöksessä,
jossa on ystäviäsi ja suunnittelijoita."
Jack aneli minua mukaan, kunnes suostuin.
Menin Lontooseen.
Minut vietiin Park Lanelle hänen asunnolleen.
Meitä tervehti šeikin lähin avustaja.
Hän järjestäisi itse tilaisuuden.
Sitten šeikki saapui paikalle.
Hän näytti ylhäiseltä.
He sanoivat tarjoavansa ruokaa.
Aterian aikana -
hän kertoi,
että he aikovat käyttää tilaisuuteen miljoonia.
He puhuivat päivämääristä,
ja tunnelma oli iloinen ja hauska.
"Tästä tulee hienoa."
Viiniä tuli lisää, ja juttelimme.
Aloimme puhua rennommin.
Hänen avustajansa sanoi:
"No, šeikki juhlii mielellään.
Tiedättekö huumeista mitään?"
Minusta se oli hieman outoa, mutta ei voi udella liikaa,
kun toinen on eri maasta,
jossa on erilaiset tavat.
Siinä oli hetkiä, jolloin pidin sitä kaikkea outona.
Luulin, että se oli kulttuurieroista johtuvaa.
Sitten he alkoivat kysellä huumeiden hankkimisesta.
Ajattelin: "Voi taivas,
tämä tyyppi mullistaa Jackin elämän,
luo meille uusia työtilaisuuksia,
joilla voimme ansaita rahaa."
Tunsimme siitä kovia paineita.
Yritimme kovasti miettiä,
tunsimmeko ketään, joka tuntisi jonkun.
Soitin siis puhelun.
En tehnyt muuta.
Se oli elämäni pahin virhe.
Surullisinta on se, että se tuhosi perheemme.
Välit veljeeni eivät ole vieläkään kunnossa,
sillä se on liian tuskallista.
Tunnen vihaa.
Kykyni luottaa katosi kokonaan.
En luottanut kehenkään.
Sillä oli valtavasti ikäviä vaikutuksia.
M&S HYLKÄÄ JODIEN KOKAIINISYYTÖSTEN TAKIA
Sain kauheita puheluja -
edustamiltani yhtiöiltä.
BBC SAATTAA HYLÄTÄ JODIE KIDDIN
"Katkaisemme sopimuksesi."
Se oli tuskallinen hetki.
Näin koko urani katoavan hetkessä.
Anteeksi.
Kauheaa.
Sitä tekee kovasti töitä -
rakentaakseen ihmissuhteita ja uraa... minun uraani.
Yksi typerä hetki,
johon minut täysin houkuteltiin -
ja manipuloitiin.
Minulta vei vuosikausia -
saada urani jatkumaan siitä.
Kuten näette, en ole tunnetasolla toipunut vieläkään.
Kaikki ne kyynelten, tuskan ja vihan täyttämät vuodet -
sen miehen takia.
Jos pyrkii julkisuuteen,
ihmisillä on oikeus odottaa moraalista ryhtiä,
tiettyä tasoa ja sääntöjä.
He tuhoavat itse elämänsä.
Sitä hoetaan: "Tuhosit minut."
Sanon: "Ei, vaan tuhosit sen itse.
Teit valinnat itse."
Hän vähätteli kuuluisia ihmisiä.
Hänestä monikaan ei ansainnut paikkaansa -
julkisuudessa.
Mitä isompi nimi, sitä kovempi isku.
Hän uskoi niin juttuja tehdessään.
Isketään suurimpaan nimeen.
Siellä oli -
kuninkaallisia,
julkkiksia,
poliitikkoja.
Kaikki oli hänelle riistaa.
Hän nautti siitä.
Se on toimittajan työtä.
Julkaisemme ja myymme juttuja.
MAZHER MAHMOOD V. 2011
En ole poliisi enkä sosiaalityöntekijä, vaan toimittaja.
HEINÄKUU 2014
No niin.
Tässä taas.
En enää tiedä, mitä sanoa.
Kuvaan tämän, koska...
Olen kyllästynyt siihen, etteivät ihmiset tiedä, mitä tapahtuu.
Haluan kaiken tämän päättyvän.
En halua enää olla tämä ihminen.
En halua olla enää kuuluisa.
OIKEUDENKÄYNTI - 4. PÄIVÄ
MAZHER MAHMOODIN RISTIKUULUSTELU
Katsoin Mahmoodin saapumista saliin.
Yleensä todistaja tulee pääovista,
mutta Mahmood tuli tuomarin ovesta.
Hän istui sermin takana.
Se johtui vaarasta,
joka häneen kohdistui työnsä herättämän kiinnostuksen takia.
Sen takia hänellä oli muista todistajista poikkeava asema.
Se lujitti tunnetta siitä, että hän oli erityistapaus.
Tiesin käyväni taistoon -
kokenutta tekijää vastaan,
joka ei pelännyt,
jolla ei ollut rajoja -
ja joka kykeni sanomaan mitä vain -
Tulisasta tai minusta.
Mahmoodin käytös -
oli ylimielistä, hyökkäävää ja vähättelevää.
"Korvasi ovat niin suuret, että kuulet ääneni."
Se oli täynnä viittauksia Tulisaan.
"Kuule,
miksi kysyt, sanoinko niin vai näin?
Hän myy kokaiinia. Keskittyisit siihen."
Se on hänen tapansa vastata.
Mazher Mahmood ei tiennyt,
että olimme saaneet haltuumme yllätyksen,
jota aioimme käyttää.
Ällistyin,
kun ristikuulustelupäivän aattona -
Mahmoodin kuljettaja Alan Smith soitti:
"Haluan puhua teille."
Hän kertoi, että Mahmood oli käskenyt muuttaa lausuntoa,
ja siitä oli sähköpostia.
Tiesin, että se oli onnenpotkumme.
Päätin jättää Alan Smithin lausuntoasian -
aivan loppuun.
Kysyin Mahmoodilta,
oliko hän puhunut Smithille lausunnosta.
Mahmood vastasi jotenkin näin:
"Ehkä. Mitä se sinulle kuuluu?"
Se on erittäin sopimaton -
ja töykeä vastaus todistajalta.
Olin kysynyt häneltä samaa -
syytteen kuulemisessa, ja hän oli kieltänyt asian.
Tuomari -
keskeytti välittömästi -
ja sanoi Mahmoodille: "Te valehtelitte kuulemisessa,
kun kielsitte puhuneenne siitä Smithille,
ja nyt ehkä puhuittekin. Kertokaa totuus."
Mahmood menetti pelin sillä hetkellä.
Hän hävisi jutun juuri silloin.
Tuomari sanoi syyttäjälle:
"Hylkään syytteet."
Mahmood musertui.
Se töykeä, hyökkäävä,
alentuva, riidanhaluinen,
kaikkivoipa yksilö -
muuttui vapisevaksi raunioksi.
Hänestä näki, että hän ajatteli:
"Se on ohi."
Tulisa oli haltioissaan.
Hän oli luullut menettäneensä kaiken.
Hän ällistyi.
Tulisa!
Koko juttu oli kauhea,
vastenmielinen Mazher Mahmoodin ansa.
Onnistuimme paljastamaan todellisen syypään -
ja todellisen valehtelijan.
Hän on tuhonnut elämäni tämän vuoden aikana,
ja mielestäni tällaisia ansoja -
ei pitäisi sallia kenellekään."
Muistan, kun näin uutisissa,
kun Tulisa tuli oikeustalosta.
Hän oli tyytyväinen, että totuus oli tullut julki.
Tulisa lähti puhdistetun maineensa kera.
Hän haluaa jatkaa tuhoutunutta uraansa.
Olin erittäin ylpeä hänestä.
Hän puhui meidän kaikkien puolesta.
Olin iloinen hänen puolestaan,
mutta ajattelin myös:
"Olisinpa saanut saman."
Voi taivas.
Se oli hyvä päivä.
Olen onnellinen.
Voi taivas.
En voi uskoa, että se on nyt ohi.
Se oli täynnä tunnetta,
sillä kuten usein lakijutuissa,
siinä kohtaa vieraita ihmisiä,
joiden kanssa jaetaan asioita,
joilla ei ollut aiemmin merkitystä itselle.
Ja nyt ne asiat -
ovat koko elämän perusta.
Se oli koskettavaa. Olin iloinen Tulisan puolesta.
Olin myös erittäin helpottunut siitä,
että onnistuimme.
The Sun on Sunday sanoi olevansa pettynyt tulokseen.
He uskovat, että alkuperäinen juttu -
oli tehty lain puitteissa -
ja säädösten mukaan.
Tuomarin mukaan oli vahva epäily siitä,
että The Sun on Sundayn toimittaja -
oli valehdellut ja vääristellyt todisteita.
Lehti on hyllyttänyt miehen,
joka on Feikkišeikki.
Hän sai syytteen pian sen jälkeen,
mikä oli upeaa.
Hänen olikin jo aika kohdata -
toimintansa seuraukset.
LOKAKUU 2016
Mazher Mahmoodin eli Feikkišeikin oikeudenkäynti -
alkoi tänään Old Baileyssa.
Häntä ja kuljettaja Alan Smithiä -
syytetään perättömistä lausunnoista -
laulaja Tulisa Contostavlosin jutussa.
Olin surullinen,
että Maz päätyi -
siihen tilanteeseen ja oikeuden eteen.
Onko Mazher Mahmood reagoinut tähän?
Saimme hänen juristeiltaan lausunnon,
missä hän ilmaisee pettymyksensä -
kruununsyyttäjän päätökseen -
ja aikomuksensa kiistää syytteet oikeudessa.
Lähdin seuraamaan oikeudenkäyntiä.
Muistan, kun hän saapui.
Häntä saattelivat henkivartijat.
Sininen anorakki -
ja huppu kasvojen edessä.
Nauti nyt, kaveri.
Hänelle huudeltiin, kun hänet ohjattiin sisään.
Olin tyytyväinen.
Hän ei näyttänyt ilahtuvan.
Nyt hän tiesi, miltä se tuntui.
Tulisa joutui kokemaan saman.
Näin Mazherin menevän sisään, ja minusta tuntui,
että hänen koko imagonsa -
oli romahtamassa.
Pyörä oli tehnyt kierroksen.
Kun näin Mazherin oikeussalissa, hän näytti minusta -
hieman lyödyltä.
Hartiat kyyryssä, pää alhaalla.
Silti tuntui, että siinä seisoi kylmäkiskoinen,
tunteeton ihminen.
Hän ei myöntänyt syyllisyyttä.
Hän vältteli vastuuta.
Ei katumusta.
Minusta oli erittäin paljastavaa,
ettei hän avannut suutaan.
Hän oli yrittänyt -
saada ihmisiä ansaan.
Kun hänen piti selittää omia rikoksiaan,
hänellä ei ollut mitään sanottavaa.
Se on aikamoista, vai mitä?
Uskomatonta.
Olemme saaneet tuomion -
niin sanotun Feikkišeikin jutussa.
Häntä syytettiin todisteiden väärentämisestä -
Tulisa Contostavlosin jutussa.
Richard Lister on Old Baileyn luona.
Mikä tuomio on, Richard?
Tuomion mukaan -
Mazher Mahmood eli Feikkišeikki -
ja hänen entinen kuljettajansa Alan Smith todettiin syyllisiksi -
perättömien lausuntojen antamiseen.
Saimme sen paskiaisen kiinni.
-Mitä haluatte sanoa? -Miksi väärentää todisteita?
Pyydätkö anteeksi Tulisalta?
-Oletko pahoillasi? -Mitä haluat sanoa?
Kun hänet todettiin syylliseksi,
tunsin todellista helpotusta.
Valehtelitko otsikoiden takia?
Miten reagoit tähän?
En ollut tajunnut sitä ennen,
miten tärkeältä se tuntuisi.
Syylliseksi toteaminen.
Tuntui, että olin ollut oikeassa.
FEIKKIŠEIKKI LINNAAN
Mazher Mahmood eli Feikkišeikki -
aloittaa tänään 15 kuukauden vankeustuomionsa.
Se, miten kaikki kääntyivät häntä vastaan, oli kauheinta.
ENTINEN KUMPPANI
Mahmood sai potkut News UK:sta,
jonka omistaa Murdoch.
Kaikki, jotka pönkittivät hänen nousuaan siihen asemaan,
hylkäsivät hänet.
Hän menetti asemansa -
ja maineensa,
ja se oli varmasti hyvin vaikeaa.
Hetkessä -
se kaikki oli poissa.
Hän inhoaisi sitä,
että hänet muistettaisiin joutumisesta -
vankilaan.
Se on hänelle pahinta.
Se pyyhkii pois -
vuoden reportterin palkinnon ja muut.
Se pyyhkii kaiken pois.
Ja se on harmillista,
sillä hän teki myös hyviä juttuja.
Paljon erittäin laadukasta journalismia on unohdettu -
hänen uransa lopun takia.
Mietin, että jos häntä olisi ohjattu tarkemmin -
koko hänen uransa ajan,
olisiko näin käynyt.
Ehkä Mazia ei tuettu tarpeeksi.
Mazher Mahmood -
koko 30-vuotisen uransa aikana -
esitti hyvää tyyppiä,
vaikka itse asiassa -
hän oli paha mies, joka tuhosi elämiä ja uria.
Hän ei välittänyt.
Hän teki aivan mitä tahansa -
saadakseen jutun, eikä se ole journalismia.
Hän lähti tekemään juttua -
haluten sen aina otsikoihin.
Tarkoitus pyhittää keinot.
Se voisi olla hänen mottonsa.
Vaikka se tuhoaisi -
tai voisi tuhota jonkun elämän, kuten Tulisalle kävi.
Mazilla ei ole syyllisyydentuntoa, omaatuntoa -
eikä moraalia.
SEITSEMÄN KUUKAUDEN KULUTTUA
Kun Maz vapautui vankilasta,
hän katosi.
Monia kiinnostaa kovasti,
minne hän meni ja mitä hän tekee.
Se halutaan paljastaa.
Kukaan ei tiedä, missä hän on.
Hän on fiksu.
Hän on fiksu ja selviytyy.
Joidenkin huhujen mukaan hän kirjoitti peitenimellä.
Toisessa sanomalehdessä.
Kukaan ei tiedä.
Taas kerran salamyhkäisyyttä.
Ja luultavasti -
se on hänelle mukavinta.
Pidätkö Feikkišeikin asusta?
-Kerro siitä. -Pidän.
Sen kanssa on hauskaa.
Ja kaikki muu šeikkiin liittyvä.
Se on hyvä esitys.
En jää kiinni.
Sanot, ettet "jää kiinni".
Tunnetko -
olosi epämukavaksi sen vuoksi,
että toimit tällä tavalla?
En. Olen ylpeä työstäni.
Siksi teen sitä.
-Mazher Mahmood. Kiitos. -Tämä oli mukavaa.
MAZHER MAHMOOD EI VASTANNUT KOMMENTTIPYYNTÖIHIN.
NEWS UK EI VASTANNUT KOMMENTTIPYYNTÖIHIN.
Tekstitys: Kati Karvonen
Luova tarkastaja: Pirkka Valkama